THAI รับเครื่องบินแอร์บัส เอ350 ลำแรกเครื่องบินรุ่นล่าสุดของตระกูลลำตัวกว้าง
THAI จัดพิธีต้อนรับเครื่องบินแอร์บัส เอ350 เอ็กซ์ดับเบิลยูบี ลำแรกของการบินไทย
1 ก.ย. 2559


บริษัท การบินไทย จำกัด (มหาชน) หรือ THAI จัดพิธีต้อนรับเครื่องบินแอร์บัส เอ350 เอ็กซ์ดับเบิลยูบี ลำแรกของการบินไทย โดยมีนายอารีพงศ์ ภู่ชอุ่ม ประธานกรรมการ บริษัท การบินไทยฯ เป็นประธานในพิธี พร้อมด้วยนายจรัมพร โชติกเสถียร กรรมการผู้อำนวยการใหญ่ บริษัท การบินไทยฯ นายโคแบร์ ลามูเคอซ์ (Mr.Robert Lamoureux) รองกรรมการผู้จัดการอาวุโสและผู้อำนวยการฝ่ายการตลาดประจำภูมิภาคเอเชียแปซิฟิค บริษัท ซีไอทีกรุ๊ป นายฌอง ฟรองซัวส์ ลาวาล (Mr.Jean Francois Laval) รองกรรมการผู้จัดการฝ่ายขายประจำภูมิภาคเอเชียตะวันออกเฉียงใต้ บริษัท แอร์บัส และนายยวน แมคโดนัลด์ (Mr.Ewen McDonald) รองกรรมการผู้จัดการอาวุโสประจำภูมิภาคเอเชียแปซิฟิค บริษัท โรลส์-รอยซ์ จำกัด ร่วมในพิธี
อนึ่ง เครื่องบินแอร์บัส เอ350 เอ็กซ์ดับเบิลยูบี เป็นเครื่องบินรุ่นล่าสุดของตระกูลเครื่องบินลำตัวกว้างที่ทรงประสิทธิภาพ ซึ่งการบินไทยได้จัดซื้อเครื่องบินแอร์บัส เอ350 เอ็กซ์ดับเบิลยูบี รวมจำนวน 12 ลำ เป็นการสั่งซื้อ 4 ลำ และเช่าซื้อ 8 ลำ โดยมีแผนที่จะนำเครื่องบินลำดังกล่าวไปทำการบินในเส้นทางบิน ไป-กลับ กรุงเทพฯ-เมลเบิร์น ประเทศออสเตรเลีย ในช่วงกลางเดือนกันยายนนี้
 